Proba pe echipe nefiind pe programul olimpic la această ediție, s-a calificat la proba individuală la Jocurile Olimpice de vară din 2012 prin clasamentul mondial FIE. A învins-o pe kazaha Iulia Jivița în tabloul de 32, dar a pierdut în turul următor cu chinezoaica Zhu Min. În sezonul 2012-2013 a cucerit aurul pe echipe la Campionatul European de la Zagreb, urmat de argintul pe echipe la Campionatul Mondial, după ce Rusia a fost învinsă de Ucraina. A fost scoasă din echipa națională în anul următor, dar a fost inclusă din nou în sezonul 2014-2015, cucerind al treilea său titlul mondial.